
Előterjesztés Zalakaros Város Önkormányzata Képviselőtestülete 2023. december 14-én tartandó ülésére
Tárgy: A közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosítása

Előterjesztést készítette: Torma László aljegyző
Tisztelt Képviselőtestület! 

Zalakaros Város Önkormányzat Képviselőtestületének 15/2016. (VI.30.) önkormányzati rendelete tartalmazza a közterület használatának helyi szabályait. Az önkormányzati rendelet 1. melléklete tartalmazza az alkalmazandó közterület használati díjakat.

Készíttetünk egy kitekintést arra, hogy környezetünkben milyen közterület-használati díjakat alkalmaznak. Ezt csatoljuk az előterjesztéshez. 
Településünkön a közterület-használati ügyek jelentős része Gyógyfürdő tér 11. szám alatti pavilonsorhoz, illetve megállító táblák kihelyezéséhez kapcsolódnak. 

Az eddig leírtak figyelembevételével az előterjesztés az alábbiak szerint javasolja a díjak módosítását a következő évre:

· a vendéglátó előkertek, teraszok környező településeken alkalmazott díjait tekintve megállapítható, hogy településünkön meglehetősen alacsonynak mondhatók a díjak, ráadásul a pavilonsor és környéke esetében különböző gazdasági tevékenységet végzők vállalkozások működnek, akár jelentősen eltérő jövedelmezőségi feltételek mellett. Ezért az előterjesztés javasolja a képviselőtestület számára, legyen külön közterülethasználati díj a vendéglátó előkertek, teraszokra vonatkozóan, illetve külön díj az egyéb közterülethasználatra, és ezek a díjak igazodjanak a környező települések díjaihoz. A hirdetőberendezések és mobil megállító táblák esetében az előterjesztés szintén a környező településeken alkalmazott díjtételekhez hasonlító módon javasolja megállapítani a díjakat.
· az egyéb díjak esetében a várható inflációval növelten javasolja megállapítani a díjakat, várhatóan az infláció éves szintje 18 % körül alakul, illetve a korábbi években nem történt emelés a díjakon.
A fentiekre tekintettel az előterjesztés az alábbi rendeleti javaslat elfogadását javasolja a képviselőtestület számára.

Rendeleti javaslat:

Zalakaros Város Önkormányzata Képviselő-testülete megalkotja a …../2023 (……) önkormányzati rendeletét a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításáról.
Zalakaros, 2023. december 5.
                    

                                                                                                     Novák Ferenc





        polgármester
Zalakaros Város Önkormányzata Képviselőtestületének  …./2023 (….) önkormányzati rendelete

a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításáról
Zalakaros Város Önkormányzat Képviselőtestülete az épített környezet alakításáról és védelméről szóló 1997. évi LXXVIII. törvény 54 § (5) bekezdésében kapott felhatalmazás, valamint az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdésben meghatározott feladatkörében eljárva a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendeletét az alábbiak szerint módosítja:

1. §

A közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet 1. melléklete helyébe az 1. melléklet lép.
2. §

A rendelet 2024. január 1. napján lép hatályba.

Novák Ferenc
Torma László

polgármester
aljegyző
Záradék: 

Kihirdetve: 2023….


Torma László



aljegyző
1. melléklet

A közterület-használati díjak mértéke

	S.sz.
	Megnevezés
	Díjtételek (a díjtételek mentesek az Áfa alól)

	1.a.
	Közterületbe nyúló üzlethomlokzat, üzleti előtető, ernyőszerkezet
	   243,- Ft/m2/hó 

	 1.b.
	Árusító és egyéb pavilon:
	

	
	egész éven át nyitva tartó, alapellátást szolgáló /élelmiszer, iparcikk/ szolgáltatás 


	   328,- Ft/m2/hó 

	
	alapellátást szolgáló, idényjelleggel nyitva tartó /élelmiszer, iparcikk/ szolgáltatás
	   461,- Ft/m2/hó 

	
	egész éven át nyitva tartó egyéb /vendéglátó, divat, hírlap, ajándék/ szolgáltatás
	   741,- Ft/m2/hó 

	1.c
	Taxi és fogatolt jármű álláshelye


	4.983, - Ft/m2/hó 

	1.d
	Egyéb gépkocsi, erőgép, munkagép, munkaeszköz
	6.077, - Ft/m2/hó 



	1.e
	Építési munkával kapcsolatos építőanyagok és törmelékek:

· lakásépítésnél és felújításnál

· egyéb építési munkánál

ezen pontok esetében, ha az időtartam 1 hónapot meghaladja, minden megkezdett további hónap díja 100%-kal emelt összeg

Amennyiben Önkormányzati beruházáshoz kéri a kivitelező a közterületet használatát 
	   231,-  Ft/m2/hó 

   438,-  Ft/m2/hó 

   218,- Ft/m2/hó 

	1.f
	Idény jellegű árusítás:

· alkalmi árusítás és mozgó árusítás

· javító, szolgáltató tevékenység
	   814,- Ft/m2/hó 

   328,- Ft/m2/hó 

	1.g 
	Kiemelt területek közterülettel érintett Gyógyfürdő tér 7. és 11. szám alatti pavilonsor és a „Termáltó és Ökopart” területe-használati díj: 

Vendéglátó előkert, terasz:

Szezonban (május 01.-szeptember 30.)

Szezonon kívül:
Egyéb közterülethasználat:

Szezonban (május 01.-szeptember 30.)

Szezonon kívül:
	 3.000,- Ft/m2/hó 

 2.610,- Ft/m2/hó 
1.670,- Ft/m2/hó 

 1.450,- Ft/m2/hó 


	1.h
	Gyógyfürdő tér 7. és 11. szám alatti pavilonsor

Egész évben (12 hónap)
Vendéglátó előkert, terasz:
	1.800,- Ft/m2/hó

1.000,- Ft/m2/hó

	1.i.
	Bodahegyi úti pavilonsor

Szezonban (május 01.-szeptember 30.)

Szezonon kívül:
Egyéb közterülethasználat:
	559,- Ft/m2/hó 

474,- Ft/m2/hó 


	1.j. 
	Kiállítás és vásár:

· alkalmi vásár

· céllövölde, egyéb mutatványos tevékenység

· sport, kulturális és turisztikai rendezvény


	438,- Ft/m2/nap 

668,- Ft/m2/nap 
201,- Ft/m2/nap 

	1.k
	Közhasználatra át nem adott önkormányzati terület 

időleges használata 
	122,- Ft/m2/nap 



	1.l.
	Filmforgatás

a) díszburkolattal ellátott, illetve kiemelt közterületen:

    - forgatási helyszín

    - technikai kiszolgálás

    - stáb parkolás

b) nem díszburkolattal ellátott és nem kiemelt közterületen:

    - forgatási helyszín

    - technikai kiszolgálás

    - stáb parkolás
	876,- Ft/m2/nap 

353,- Ft/m2/nap 

353,- Ft/m2/nap 

353,- Ft/m2/nap

280,- Ft/m2/nap 

182,- Ft/m2/nap 



	1.m
	Egyéb a fentiekben fel nem sorolt kategória
	413,- Ft/m2/nap 

	2.
	Anyakönyvi szertartás közterületen való megtartása
	15.800 Ft 

	3.

3.a.

   b.

   c.
	Önkormányzati tulajdonban lévő hirdetőtáblák bérleti díja

Egész évre szóló kérelem esetén

Szezonban (május 1-szeptember 30-ig)

Szezonon kívül:
	4.148,- Ft/m2/hó 

5.716,- Ft/m2/hó 
3.393,- Ft/m2/hó 

	4.
	Önálló hirdető berendezés:

1 m2 nagyságig

1 m2 nagyságot meghaladóan, minden további megkezdett m2- után 

Talajhoz nem rögzített mobiltábla

½ m2.ig:

Max.1 m2-ig: 

 november 1-től március 31-ig ezen összegek 50%-a fizetendő.



	3.800,- Ft/hó 

2.470,- Ft/m2/hó 

3.000,- Ft/hó 

3.300,- Ft/hó 


Előzetes hatásvizsgálat

a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításához
A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: A javaslat díjemelést tartalmaz, a piaci viszonyokhoz jobban alkalmazkodó díjtételeket tartalmaz, figyelembe véve az egymástól eltérő jövedelmezőséggel bíró gazdasági tevékenységeket.
Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 

A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: 

Piaci viszonyokhoz jobban alkalmazkodó díjtételek, illetve az önkormányzati feladatok ellátásához szükséges a megfelelő nagyságrendű saját bevételek rendelkezésre állása.
A rendelet megalkotása elmaradása esetén várható következmények: 

Marad a jelenlegi szabályozás.
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre álltak. 

Zalakaros, 2023. december 5.


Torma László



aljegyző
Indokolás a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításához
Általános indokolás
Zalakaros Város Önkormányzat Képviselőtestületének 15/2016. (VI.30.) önkormányzati rendelete tartalmazza a közterület használatának helyi szabályait. Az önkormányzati rendelet 1. melléklete tartalmazza az alkalmazandó közterület használati díjakat.

Készíttetünk egy kitekintést arra, hogy környezetünkben milyen közterület-használati díjakat alkalmaznak. Ezt csatoljuk az előterjesztéshez. 

Településünkön a közterület-használati ügyek jelentős része Gyógyfürdő tér 11. szám alatti pavilonsorhoz, illetve megállító táblák kihelyezéséhez kapcsolódnak. 

Az eddig leírtak figyelembevételével az előterjesztés az alábbiak szerint javasolja a díjak módosítását a következő évre:

· a vendéglátó előkertek, teraszok környező településeken alkalmazott díjait tekintve megállapítható, hogy településünkön meglehetősen alacsonynak mondhatók a díjak, ráadásul a pavilonsor és környéke esetében különböző gazdasági tevékenységet végzők vállalkozások működnek, akár jelentősen eltérő jövedelmezőségi feltételek mellett. Ezért az előterjesztés javasolja a képviselőtestület számára, legyen külön közterülethasználati díj a vendéglátó előkertek, teraszokra vonatkozóan, illetve külön díj az egyéb közterülethasználatra, és ezek a díjak igazodjanak a környező települések díjaihoz. A hirdetőberendezések és mobil megállító táblák esetében az előterjesztés szintén a környező településeken alkalmazott díjtételekhez hasonlító módon javasolja megállapítani a díjakat.

· az egyéb díjak esetében a várható inflációval növelten javasolja megállapítani a díjakat, várhatóan az infláció éves szintje 18 % körül alakul, illetve a korábbi években nem történt emelés a díjakon.

Részletes indokolás
1.§-hoz

Módosítja a rendelet 1. mellékletét, mely tartalmazza a közterület használati díjakat.
2.§-hoz

Hatályba léptető rendelkezést tartalmaz.

